John Lowery

John William Lowery (arba John 5; g. 1971 m. liepos 31 d. Gros Pointe, Mičigane) – amerikiečių kilmės gitaristas.

Pasivadino John 5, kai 1998 metais pakeitė buvusį grupės „Marilyn Manson“ gitaristą Zim Zum (Timothy M. Linton). John‘as Marilyn Manson grupę paliko 2004 metais ir prisidėjo prie grupės Rob Zombie.

Yra išleidęs pripažintus keturis solinius albumus: „Vertigo“ (2004), „Songs For Sanity“ (2005), „The Devil Knows My Name“ (2007) ir „Requiem“ (2008). Taip pat dirba etatiniu rašytoju žurnale „Chrysalis Records“, dirba su tokiais muzikantais kaip Avril Lavigne, Garbage ir FeFe Dobson.

 Biografija 

 Vaikystė 
John‘as gavo gerą išsilavinimą, nes jo tėvai gyveno pasiturinčiai. John‘as pradėjo nuo septynerių metų groti gitara, kai su tėčiu pamatė televizijos laidą „Hee Haw“. Jo tėvai labai jį palaikė dėl grojimo – visada palydėdavo ir palaikydavo jį jam grojant suaugusiųjų baruose. Nuo 1983 metų jis su suburta grupe „Dirty Trixx“ Mičigano baruose grodavo „Van Halen“ dainas.

 Karjera 

 Ankstyva karjera 
John 5 pradėjo savo karjerą 18 metų, kai persikraustė iš Mičigano į Los Andželą. Jo pirmoji grupė Los Andžele buvo „Alligator Soup“, kuri jam padėjo susipažinti su Rudy Sarzo iš „Whitesnake“.

Taip pat jis susipažino su prodiuseriu Bob‘u Marlette, kuris dirbo su Tracy Chapman, Rob‘u Halford‘u ir „Black Sabbath“. John‘as pradėjo dirbti su Marlette daugybėje projektų ir TV laidų garso takeliuose, filmų garso takeliuose įskaitant „Greitis 2: Laivo užgrobimas“.
Vėliau John‘as buvo pastebėtas ir jį išrinko groti pas Lita‘ą Ford, apšildant prieš koncertą grupę „Kiss“. Jis pradėjo nuo to renginio labai bendrauti su „Kiss“ nariais ypač su Paul Stanlley.

Kitas John‘o darbas buvo su Randy Castillo trumpalaikiame projekte „Red Square Black“. Jie pradėjo įrašinėti albumą, tačiau John‘as buvo išrinktas 2000 metais groti su K. D. Lang ture ir negalėjo prisidėti prie įrašymo.

 2wo (Two) 
1996 metais nuėjo į pirmąjį konkursą dėl Marilyn Manson gitaristo vietos, tačiau pavėlavo ir buvo išrinktas gitaristas Mike‘as (Timothy) Linton‘as, kuris vėliau pasivadino Zim Zum.

John‘as su Rob Halford (Judas Priest), Sid Riggs (būgnai) ir James Wooley (bosas) dirbo prie industrinio metalo albumo, pavadinę naują grupę „2wo“ (Two).

Po kiek laiko pasirodęs kitas albumas „Voyeurs“ buvo perdarytas Trent‘o Reznor‘o (Nine Inch Nails) ir išleistas Reznor‘o įrašų studijoje „Nothing Records“.

Vėliau grupė pradėjo savo pasaulinį turą ir dalyvavo „Ozzfest“, bet turas buvo nutrauktas ir grupė išsiskirstė.

 David Lee Roth 
Kitas John‘o indėlis buvo į David Lee Roth‘o (buvęs Van Halen) solinį albumą „The DLR Band“.

John‘as jau buvo grupės fanas ir jam buvo gerai žinomas jos grojimo stilius. Jis atidavė 6 įrašus Roth‘o vadybai. Galiausiai David‘as ir John‘as susitiko ir įrašė albumą „The DLR Band“ per dvi savaites.

2003 metais, kol John‘as grojo „Marilyn Manson“ grupėje, jis buvo pakviestas vėl įrašyti su Roth‘u albumą „Diamond Dave“.

 Marilyn Manson 
Po „Mechanical Animals“ albumo įrašymo Marilyn Manson vėl ieškojo gitaristo, kuris galėtų pakeisti Zim Zum, nes jis paliko grupę norėdamas pradėti savo solinę karjerą. John‘as vėl ėjo bandyti laimę patekti į Marilyn Manson grupę. Ture su Rob‘u Hallford‘u, John‘as sulaukė skambučio iš Manson‘o vadybininko, kuris jo paklausė, ar galėtų jis susitikti su Manson‘u pietums. Per susitikimą Manson‘as pasiūlė jam prisijungti prie grupės. Pasirinkęs pravardę John 5, jis užsirašė į „Mechanical Animals“ turą ir padėjimą kurti kitą albumą. John‘o pirmas gyvas pasirodymas su „Marilyn Manson“ įvyko per „MTV Video Music Awards“.

2004 m. John‘as ir Manson‘as susipyko. Spauda pranešė, kad John‘as buvo išmestas iš grupės, bet iš tikrųjų John‘as su Manson‘u sutarė, kad jiems reikia eiti savais keliais. Kol dirbo su Manson‘u, John‘as nevartojo nei narkotikų, nei alkoholio.

Pravardė John 5 reiškia ne žudiko ir garsios žvaigždės sudėtį, bet tai kad jis yra penktas „Marilyn Manson“ grupės narys.

 Loser 
2004 m. John‘as sukūrė grupę „Loser“. Naujokas vokalistas Joe Grah, Charles Lee bosinė gitara ir Glindon Crain būgnai, pradėjo debiutinį albumą „Just Like You“. Grupė buvo surasta draugo ir prodiuserio Bob Marlette. Vokalistas Joe Grah jau buvo pakankamai įžymus savo gimtinėje Teksase su grupe „Jibe“. Marlette rekomendavo Grah‘ą John‘ui ir John‘as tikėjosi skrisdamas lėktuvu į Teksasą pamatyti grupę grojant. Grah nuskrido į Los Andželą ir buvo iš karto priimtas.

Grupė greitai išgarsėjo po pasirašymo su „Island Records“, kai jų kūrinys „Disposable Sunshine“ tapo viena iš įgarsinamųjų dainų filmui „Fantastiškas Ketvertukas“.

Įrašinėjant kitas įgarsinamas dainas, Glendon‘as trumpam paliko grupę ir buvo pakeistas būgnininku Elias Andra, Lee draugu. Elias išgarsėjo su grupe „Psycho Plague“, savo sukurta industrinio metalo grupe, kuri ture dalyvavo su „Linkin Park“.

Tuo pačiu metu John‘as dar dirbo su „Rob Zombie“. Kol „Zombie“ buvo ture, John‘as bandė rasti gitaristą, kuris galėtų jį pakeisti, kol „Loser“ taip pat dalyvavo ture tuo pačiu metu. Tačiau „Island Record“ įrašų kompanijai nepatiko mintis, kad „Loser“ grupė bus be John‘o ir nesutiko daugiau leisti grupės albumų.

 Rob Zombie 
Kol John‘as dirbo su roko grupe „Loser“, jis taip pat pradėjo dirbti su kultiniu roko dainininku ir filmų režisieriumi Rob Zombie. Susitikę „Camp Freddy“ labdaros renginyje, John‘as ir Zombie greitai suimprovizavo ir Rob‘as pasiūlė John‘ui kartu groti Ozzfest‘e 2005 metais.

Buvo pranešta, kad Rob‘as norėjo nutraukti savo muzikinę karjerą ir labiau susitelkti į filmų kūrimą, bet sutikęs John 5 jis ir toliau pradėjo koncertuoti.

John‘as prisidėjo įrašinėjant Rob Zombie 2006 metų albumą „Educated Horses“, įrašęs aštuonias dainas iš vienuolikos.

 Solinė karjera 
Dar būdamas „Marilyn Manson“ nariu, John 5 įrašė savo pirmąjį solinį albumą „Vertigo“. Norėdamas labiau įsijausti į solinę karjerą jis pasitraukė iš „,Marilyn Manson“ grupės. 2005 metais John‘as išleido savo antrąjį solinį albumą „Songs For Sanity“. Po šio albumo prisidėjo prie grupės „Loser“. Išėjęs iš šios grupės ir prisidėjęs prie „Rob Zombie“ grupės, John‘as 2007 metais išleido savo trečiąjį solinį albumą „The Devil Knows My Name“. Prie šio albumo kūrimo prisidėjo ir „Rob Zombie“ grupės bosistas Piggy D. (Matt Montgomery). Taip pat yra išleistas šio albumo DVD tokiu pačiu pavadinimu. Prie DVD kūrimo vėl gi prisidėjo Piggy D.

2008 metais, išleistas ketvirtas solinis albumas „Requiem“.

 Diskografija 

 Solo 
Albumai
 Vertigo (2004)
 Songs For Sanity (2005)
 The Devil Knows My Name (2007)
 Requiem (2008)

DVD
 God Is Closed Vol. 1 (papildomas diskas prie japonų leidybos albumo „Vertigo“)
 The Devil Knows My Name (mokomasis DVD)

 Loser 
Albumai
 Just Like You (2006)

Singlai
 Disposable Sunshine (2005) („Fantastiško Ketvertuko“ garso takelis)
 Nobody Knows (2006)

 Marilyn Manson 
Albumai
 Mechanical Animals (paskirtas ture gitaristu, 1998)
 The Last Tour On Earth (koncertinis albumas, 1999)
 Holy Wood (In The Shadow Of The Valley Of Death) (2000)
 The Golden Age Of Grotesque (2003)
 Lest We Forget (geriausių dainų rinkinys išleistas po John 5 išėjimo, 2004. John‘as ir buvęs grupės bosistas Twiggy Ramirez albumo pabaigoje padėkojo.)

DVD
 God Is In The TV (1999)
 Guns, God And Government (2002)
 The Golden Age Of Grotesque (2003)

 Rob Zombie 
Albumai
 Educated Horses (2006)
 Zombie Live (2007)

DVD
 Ozzy Osbourne‘s Ozzfest 10th Anniversary

 David Lee Roth 
Albumai
 The David Lee Roth Band (1998)
 „Thug Pop“ iš „Diamond Dave“ albumo (2003)

 2wo 
Albumai
 Voyeurs (1998)

 Nuorodos 
 Oficiali svetainė
 John 5 (MySpace)
 John 5 (YouTube)
 Loser (MySpace)

Lowery, John
Lowery, John
Lowery, John